Lav et referat af nedenstående tekst:

Tekst:
Da Danmark lukkede ned i marts, greb Jakob Hjorth nok den ekstra fritid lidt anderledes an end de fleste andre. - Jeg er ikke så god til bare at ligge og se en serie eller se en masse film. Så jeg tænkte, at hvis Danmark skal være lukket ned i tre måneder, bliver jeg nødt til at bruge tiden fornuftigt, siger Jakob Hjorth. Og det tog ikke lang tid, før løsningen kom til ham. - Jeg stod ude i badet, og så slog det mig, og jeg kom løbende ud til min kæreste og sagde: Jeg skal lave magretheskålen som et brætspil. Derfra gik det næste halve år med at udvikle det klassiske selskabsspil, hvor der skal beskrives, mimes og gættes alt fra kendisser og politikere til tegneseriefigurer og fodboldspillere. Salget af brætspil eksploderede, da verden lukkede ned, og blandet andet for legetøjsproducenten Hasbro steg salget af brætspil med 40 procent på tre måneder. Den professionelle fodboldspiller, der blandt andet har været med til at spille Vendsyssel i Superligaen tilbage i 2018, mener godt, at han kan finde overskud til både fodbold – og brætspil. - Det var vigtigt for mig at kunne se mig selv i øjnene bagefter, både i forhold til min fodbold at jeg skulle stå skarpt, til når vi startede op, men også i forhold til at jeg også havde noget intellektuelt, og det kunne det her give mig, siger han. Målet er at få udbredt spillet først til norden og senere i en engelsk version, der kan blive udbredt til resten af verden. - Jeg drømmer om, at det går ligesom i Risk: Man starter i ét land, og så erobrer man hele verden. Jakob Hjorth har indtil videre solgt sit brætspil i 700 eksemplarer.

Referat:
Den 26-årige professionelle fodboldspiller, Jakob Hjorth, udviklede et brætspil, da corona lukkede Danmark ned, og han måtte finde på nye ting at lave.